Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 238/11/8802	Košice I, 14.2.2012
EEČ : 2-63-35-2012

U Z N E S E N I E

Trestná vec:	obvinený XXXXX 
Prečin:	neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
ako osoba oprávnená konať za spoločnosť XXXXX, spol. s r.o., so sídlom Rovníková 8, XXXXX, IČO: XXXXX zdravotné poistenie za zamestnancov za obdobie máj 2009 vo výške 70,92 Eur, jún 2009 vo výške 71,06 Eur, júl 2009 vo výške 59,30 Eur, august 2009 vo výške 59,10 Eur, september 2009 vo výške 59,10 Eur, december 2009 vo výške 48,66 Eur, január 2010 vo výške 49,20 Eur, február 2010 vo výške 36,90 Eur, marec 2010 vo výške 36,90 Eur, apríl 2010 vo výške 36,90 Eur, máj 2010 vo výške 28,70 Eur, jún 2010 vo výške 24,60 Eur, júl 2010 vo výške 24,60 Eur, august 2010 vo výške 36,90 Eur, september 2010 vo výške 36,96 Eur, október 2010 vo výške 36,90 Eur, november 2010 vo výške 36,96 Eur, december 2010 vo výške 29,80 Eur, zrazil a neodviedol Všeobecnej zdravotnej poisťovni, a.s. a zdravotné poistenie za zamestnancov za obdobie júl 2009 vo výške 11,85 Eur, august 2009 vo výške 11,82 Eur, september 2009 vo výške 11,82 Eur,  október 2009 vo výške 11,82 Eur, november 2010 vo výške 11,82 Eur, december 2009 vo výške 11,99 Eur, zrazil a neodviedol bývalej Spoločnej zdravotnej poisťovni, a.s., čím takto svojím konaním spôsobil Všeobecnej zdravotnej poisťovni, a.s. krajská pobočka XXXXX, so sídlom Senný trh 1, XXXXX škodu v celkovej výške 854,58 Eur,

Právna veta:
lebo zanikla trestnosť činu v dôsledku dodatočného zaplatenia dlžného poistného v zmysle ust. § 86 písm. e) Trestného zákona
Odôvodnenie:
	Uznesením vyšetrovateľa Odboru kriminálnej polície Okresného riaditeľstva Policajného zboru v XXXXX ČVS: ORP-428/5-OEK-KE-2011 zo dňa 17.03.2011 bolo podľa § 199 ods. 1 Trestného poriadku začaté trestné stíhanie a dňa 19.12.2011 bolo podľa    § 206 ods. 1 Trestného poriadku vznesené obvinenie XXXXX pre prečin neodvedenia dane a poistného podľa § 277 ods. 1 Trestného zákona pre skutok, ako je uvedený vo výroku tohoto uznesenia.

	Obvinený XXXXX spáchanie skutku priznal v celom rozsahu.   

	Obvinený dňa 30.01.2012 predložil vyšetrovateľovi ústrižok (poštový poukaz na účet) o uhradení dlžného poistného v sume 854,58 Eur v prospech účtu Všeobecnej zdravotnej poisťovne, a.s., krajskej pobočky XXXXX, so sídlom Senný trh 1, XXXXX zo dňa 30.01.2012.  

	Vyššie uvedeným postupom obvinený splnil podmienky zániku trestnosti činu v zmysle § 86 písm. e) Trestného zákona, podľa ktorého trestnosť trestného činu zaniká aj vtedy ak ide o trestný čin neodvedenia dane a poistného, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami a v zmysle § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

	Obvinený XXXXX uhradil dlžné poistné na zdravotné poistenie za zamestnancov vo výške 854,58 Eur dňa 30.01.2012, teda ešte predtým, ako sa mohol oboznámiť po skončení vyšetrovania s vyšetrovacím spisom. Obvinený sa zhodne so splnomocneným zástupcom Všeobecnej zdravotnej poisťovne, a.s. vzdali práva na preštudovanie vyšetrovacieho spisu.  

	Preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka